08/06/2012 | Administración LocalMunicipal
Mugardos
Aprobación definitiva do Regulamento de uso das instalacións do complexo acuático do Castro (Ares-Mugardos)

APROBACIÓN DEFINITIVA DO REGULAMENTO DE USO DAS INSTALACIÓNS DO COMPLEXO ACUÁTICO DO CASTRO (Ares – Mugardos) Aprobado inicialmente polo Concello Pleno, en sesión celebrada o día 30 de marzo de 2012, o Regulamento de uso das instalacións do Complexo Acuático do Castro (Ares – Mugardos), e transcorrido o prazo de información pública sen presentarse reclamación ou suxerencia algunha, enténdese definitivamente aprobado, polo que se procede á publicación do seu texto íntegro, que entrará en vigor o día seguinte ao da súa inserción no Boletín Oficial da Provincia e unha vez transcorra o prazo previsto no artigo 65.2 da Lei 7/1985, do 2 de abril. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente. Constitúe o obxecto deste regulamento organizar o uso e funcionamento das instalacións deportivas do Complexo Acuático do Castro de Ares - Mugardos, xa sexan xestionadas polo propio Concello ou por entidade autorizada en virtude de acordo adoptado polos seus órganos de goberno. O Concello de Ares - Mugardos persegue, na xestión das instalacións, os seguintes obxectivos: a) Fomentar o deporte e a educación física, e procurar o desenvolvemento integral da persoa, buscando ademais o crear hábitos de vida saudable. b) Achegar a actividade deportiva aos escolares do municipio a través de diferentes programas deportivos. c) Promover cursos de natación de diferentes niveis con obxecto de propiciar o ensino da natación entre a poboación. A regulación das condicións hixiénico-sanitarias das piscinas municipais correspóndelle á Comunidade Autónoma de Galicia e regúlase no Decreto 103/2005, do 6 de maio. Ou posteriores que substitúan a este. · Toda a cidadanía ten dereito a acceder e a usar as instalacións deportivas municipais en condicións de igualdade, de acordo cos principios democráticos de convivencia, ás normas que contén o presente regulamento e ás instrucións que na súa execución diten as autoridades municipais e as persoas encargadas da xestión do servizo. · O dereito de uso tamén se axustará aos horarios aprobados regulamentariamente. · Calquera persoa usuaria ten dereito a formular as reclamacións e suxestións que estime pertinentes perante as persoas encargadas da xestión. Para este fin, existirán follas de reclamacións e suxestións a disposición das persoas usuarias. · Calquera variación que afecte á actividade maioritaria das persoas usuarias (celebración de competicións deportivas, modificación de horarios, etc.) notificarase mediante carteis informativos na instalación (taboleiro de anuncios á entrada da instalación).  É obrigatorio seguir as indicacións do persoal da instalación en todo momento.  Os/as usuarios/as teñen a obriga de colaborar no mantemento das debidas condicións de limpeza e hixiene das instalacións e deben respectar as normas sobre o uso axeitado do equipamento e mobles das instalacións deportivas obxecto da presente ordenanza conforme ás normas que contén o presente regulamento e ás instrucións que na súa execución diten as autoridades municipais e a empresa xestora.  O persoal da instalación está autorizado pola dirección do centro para facer cumprir a normativa vixente.  Respectar os horarios e espazos destinados ás diferentes actividades.  Para garantir a intimidade dos usuarios prohíbese a captación de imaxes dentro das instalacións mediante calquera tipo de dispositivo (equipos de fotografía, cámaras de vídeo, teléfonos móbiles, …) agás autorización expresa do responsable do centro. · A efectos da LEY ORGÁNICA 15/1999 DO 13 DE Decembro “de PROTECCIÓN DE DATOS” de carácter oficial, o inscribirse na instalación autorizase a utilización dos datos persoais e o seu tratamento informático para a xestión da instalación e no seu caso envío de información comercial inherente a xestión do centro.  O usuario deberá abandonar as zonas de piscina, zona SPA e sala fitness 15 minutos antes do horario de peche, co obxecto de respectar os horarios establecidos.  Non está permitida a entrada de animais nas instalacións deportivas, agás cans guía ata a recepción da instalación.  Está totalmente prohibido fumar en toda a instalación, segundo o Real Decreto 192/1988. Art.7.  Está prohibido o acceso a toda persoa que padeza calquera enfermidade infecto-contaxiosa que poida poñer en risco a saúde das demais persoas usuarias.  Está prohibido entrar na zona de baño ou na sala fitness vestidos con roupa ou calzado de rúa. O público, espectadores visitantes e/ou acompañantes frecuentarán unicamente os locais e áreas reservados a estes, empregando para isto os accesos específicos.  Os acompañantes dos abonados - cursillistas teñen prohibida a entrada aos vestiarios e zonas de praia de piscina, así como as persoas non participantes nas actividades deportivas que se desenvolvan.  Está prohibido o consumo de calquera tipo de bebidas ou de comida na zona de praia reservada a bañistas así coma nos vestiarios.  Prohíbese abandonar desperdicios dentro do recinto da instalación debendo empregarse as papeleiras ou outros recipientes destinados para tal efecto. - A empresa concesionaria dispón dun seguro que cubre a responsabilidade civil derivada da súa actividade. Tamén se facilita ao usuario a subscrición voluntaria dun seguro de accidentes con cobertura de asistencia sanitaria. - Os concellos de Ares-Mugrados e a empresa adxudicataria do servizo, non se farán responsables, en ningún caso, dos obxectos perdidos, abandonados, ou substraídos nas instalacións.  Horario de inverno (de Setembro a Xuño) De luns a venres, das 8:00 ás 13:30 e de 16:00 ás 22:30 Sábados, das 9:00 ás 14:00 e das 17:00 ás 20:30 Domingos e festivos, das 10:00 ás 14:00  Horario de verán (de Xullo a Agosto) De luns a venres, das 8:00 ás 13:00 e de 19:00 ás 23:00 Sábados, das 10:00 ás 14:00 Domingos e festivos, pechado.  As instalacións permanecerán abertas todos os días do ano, coas seguintes excepcións:  1 e 6 de xaneiro,  25 de xullo,  1 de maio  25 de decembro  24 e 31 de decembro en horario de tarde.  Festivos locais  Por o tempo necesario para cumprir as directrices marcadas no Decreto 103/2005 que establece o Regulamento Técnico-Sanitario de piscina de uso colectivo da Xunta de Galicia. Ou por causas de mantemento esencial, baleirado da piscina ou SPA, limpeza e desinfección, podendo preverse a apertura independente do resto de instalacións e servizos. As persoas usuarias da instalación poderán ser abonadas ou non abonadas tendo prezos e condicións diferentes segundo a ordenanza fiscal en vigor en cada anualidade. Os requisitos para os abonos, cursillistas ou entradas puntuais serán as que se recollan na ordenaza fiscal en todo caso as perosas abonadas están obrigadas a facer unha matrícula, no momento no que se dan de alta. A duración desta cota, de carácter irrecuperable, será dende a data de formalización da inscrición ata a data na que a persoa subscrita cause baixa. A cota de matricula para cursillistas é por tempada, terá duración de setembro a xuño, unha vez finalizado o citado prazo haberá que volver a aboala de cara a nova tempada. ABONOS: coa condición de persoa abonada, pódese ter acceso á piscina climatizada, SPA e sala fitness (con apoio do monitor de sala e prescrición de táboas personalizadas de exercicio), e a todos os espazos de uso libre, sen ningunha restrición de tempo. CURSILLISTAS: teñen esta condición, aquelas persoas inscritas nalgún curso dirixido por un monitor. Unicamente poden facer uso das instalacións durante o tempo que dura a clase. Duración dos Cursillos: teñen carácter de tempada (considérase de setembro a xuño) aínda que o pago farase mensualmente, renovables ata que o desexe o usuario, cumprindo cos prazos de notificación de baixa (ver apartado correspondente). A última semana de cada mes, ofertaranse as novas prazas do mes seguinte (consultar en recepción as datas exactas). Cada clase ten unha duración de 45 minutos, agás as clases de bebés e preescolares, que terán unha duración de 30 minutos. As categorías para a organización das actividades acuáticas distribuiranse conforme ás idades do seguinte xeito: Bebés: de 12 a 36 meses; Preescolar: 3 e 4 anos; Infantil: >4 anos e <= 16 anos, adulto/a: >16 anos ate 64 anos. Xubilado/a: >= 65 años. A empresa xestora reservase o dereito de pechar aqueles cursos que teñan unha ocupación inferior ó 40%, dando a posibilidade de recolocación noutros cursos do mesmo nivel ós usuarios inscritos. ENTRADAS LIBRES: entradas puntuais na instalación pagando o custo da entrada no momento do acceso á instalación. As persoas beneficiarias das entradas libres poden usar todas as zonas de uso libre segundo a modalidade de entrada adquirida (piscina, suplemento zona SPA e sala fitness —nesta última sen o apoio personalizado do monitorado da sala—) con restrición de uso en función da ocupación. En casos excepcionais poderase restrinxir ou anular a venda de entradas libres si a afluencia á instalación así o requirise.  Acreditación da idade, o persoal de atención ao público poderá pedir aos usuarios que presenten o seu DNI, ou calquera outra documentación acreditativa de idade, ao mercar unha entrada. O persoal da instalación poderá denegar o acceso á mesma se o usuario se negase a amosar a devandita documentación.  Cumprir coas normas que rexen para cada espazo da instalación. · Deberase seguir en todo momento as indicacións ditadas polos socorristas e demais persoal da instalación. · É obrigatorio ducharse antes da inmersión na auga do vaso, estando prohibido acceder a este con aceites, cremas e calquera tipo de maquillaxe. · É obrigatorio usar gorro, chanclas e bañador, recoméndase o uso de gafas de natación. · Prohíbese saltar á auga de cabeza, desde os laterais ou sentarse nas corticeiras. Tampouco está permitido ningún tipo de xogo ou actividade como saltar, empurrar, correr pola praia da piscina, afundir a outros e toda conduta que perturbe o normal uso e disfrute a todas as persoas usuarias ou que atente contra a seguridade das mesmas. O/A socorrista poderá obrigar a abandonar o vaso a todas aquelas persoas que non respeten esta norma. · Cada usuario/a debe respectar a rúa indicada polo socorrista, determinada segundo o seu nivel de dominio da auga. · Nadar sempre polo lado dereito da rúa, sen traspasar os límites marcados polas corticeiras, agás nas cabeceiras do vaso. · Respectar as indicacións de cada rúa (curso, nado rápido, lento, etc.) e seguir as indicacións do persoal da instalación. · Por motivos de seguridade, os menores de 12 anos deberán estar permanentemente acompañados por unha persoa adulta no interior da piscina. · Os/As nenos/as maiores de 12 anos e menores de 14 anos que saiban nadar só poderán entrar sós á piscina co consentimento por escrito do pai, nai ou titor/a. Se o persoal da instalación aprecia que non teñen o suficiente dominio do medio acuático para desenvolverse con autonomía dentro da auga, poden obrigarlles a saír da mesma e que cese a súa actividade. A empresa concesionaria prega aos pais, nais ou titores a máxima coherencia e responsabilidade nestes casos, posto que de non ser así pódese por en perigo a vida dos rapaces. · Os/As cursillistas accederán ós vestiarios 10´antes do inicio da sesión. Unha vez rematada a mesma deberán dirixirse ós vestiarios para abandonar a instalación. · Os/As cursillistas deberán respectar os espazos reservados para eles, non entrando no vaso antes da indicación do monitor. · Prohibido mexar, cuspir ou ter algún outro tipo de comportamento antihixiénico na piscina. · O número máximo de usuarios no vaso está determinado segundo o establecido no Decreto 53/1989, do 9 de marzo, Consellería de Sanidade, polo que se aproba Regulamento sanitario de piscinas de uso colectivo, e as súas modificacións, en función da superficie de lámina de auga, dito aforo máximo figurará exposto ó público no correspóndete cartel informativo. · Para evitar riscos sanitarios está prohibida a entrada na zona reservada ós bañistas, daquelas persoas que padezan enfermidades cutáneas ou doutro tipo que pola súa natureza se poidan contaxiar a través da auga. · Non está permitido o emprego de colchóns, flotadores, gafas de cristal, ou calquera elemento que, a xuízo dos socorristas ou monitores, poidan supoñer algún risco para o resto de usuarios. · Na piscina haberá material auxiliar de uso interno e material auxiliar de uso libre, que estará debidamente sinalizado,- táboas, pull-boys, …-, e que poderá ser empregado por calquera usuario, o cal o solicitará ó monitor ou ó socorrista, quedando a criterio deste a conveniencia do seu uso. Este material deberá ser empregado con corrección e devolto ó finalizar o seu uso ó lugar correspondente. · No caso de sentir calquera tipo de molestia deberase saír da auga e comunicárllelo ó socorrista. · Os menores de 14 anos, por motivos de saúde, non poden utilizar a sala fitness. Entre os 14 e 16 anos, poderán usala sempre e cando veñan en horario no que está presente o monitor de sala. · Toda persoa que utilice o material de musculación por primeira vez deberá poñerse en contacto co monitor da sala. Tódolos abonados poderán solicitar ademais unha ficha de seguimento individual, que o/a monitor/a confeccionará a maior brevidade posible. · Por motivos hixiénicos e de respecto ás demais persoas usuarias é obrigatorio a utilización dunha toalla para por no aparello que se estea a utilizar e para o seu posterior secado. · A indumentaria deportiva será a apropiada para a práctica da actividade, non permitíndose o uso de roupa nin calzado de rúa. · Os aparellos deben utilizarse correctamente segundo as indicacións expostas (en caso de dúbida dirixirse sempre ó persoal da instalación) e recollelos unha vez remate o seu uso. · As persoas usuarias con rutinas de traballo deberán deixalas no ficheiro da instalación, pois son propiedade da mesma. · Deberase respectar a lista de agarda nos aparellos que a teñan, así coma o tempo máximo de utilización que será indicado polo persoal da instalación ou que no seu defecto non será superiór a 30 minutos. · Non se permite realizar os descansos entre series sentados nas máquinas de musculación, con fin de facilitar o uso das mesmas a outras persoas mentres se realiza o descanso. · O aforo da Sala Fitness estará determinado polo número de aparellos e as rotacións que se programen pola persoa encargada. · Non está permitido a entrada na sala con mochilas, botellas de cristal e comida. · O persoal técnico da sala poderá solicitar a tarxeta de acceso ou entrada para controlar o acceso. Tamén poderá solicitar o DNI para comprobar o dereito de acceso. · É necesario e recomendable comunicar ao persoal técnico se o/a usuario/a padece, ou padeceu, algunha enfermidade de carácter cardiovascular. · Debe respectarse en todo momento as indicacións do persoal da instalación · Motivos de seguridade e saúde, os menores de 18 anos non poden facer uso desta zona, nin das saunas. · Antes de entrar é imprescindible ducharse con auga quente e xabón e secarse ben. Por motivos hixiénicos, no caso de querer facer uso da piscina posteriormente, débese duchar de novo. · O exercicio físico é recomendable facelo antes de facer uso desta zona. · É imprescindible o uso da toalla nas saunas. Débese usar a toalla para sentarse ou deitarse nos bancos. · Non se permite barbearse, depilarse ou realizar outras accións semellantes nesta zona. · Non se permite o uso de esencias ou calquera sustancia que poda molestar ás demais persoas usuarias. · Gafas, gorros de natación, lentes de contacto e obxectos metálicos deben retirarse antes de entrar na sauna. · Por tratarse dunha zona de relax débese manter a tranquilidade e evitar o ruído ou o alboroto. · Temperaturas: a sauna seca ten unha temperatura aproximada de 70-80ºC., e unha humidade que rolda o 20-30 %. O tempo máximo recomendado de utilización é de 15 minutos. · Zona SPA: Temperatura aproximada de 33ºC. Tempo máximo recomendado 45 minutos. É obrigatorio, por motivos de hixiene, o uso de gorro. · Contraindicacións absolutas. Para a sauna: non se poden usar se levan algunha prótese metálica interna ou marcapasos. · Contraindicacións relativas: Hipertensión arterial, enfermidades cardiovasculares, varices, embarazo, uso posterior a inxesta de alimentos ou bebidas alcohólicas. · Deben consultar co seu médico en caso de calquera enfermidade ou dúbida. Recoméndase contactar co persoal responsable da zona antes de acceder por primeira vez. · En caso de dúbida sobre a forma de acceso ou uso dirixirse ó persoal da instalación. · Debe respectarse as indicacións do persoal da instalación. · Na entrada da zona SPA hai un cartel informativo no que se explica que é, para que serve, as contraindicacións e algunhas indicacións de uso como por exemplo o tempo máximo; dita información debe lerse antes de facer uso da zona SPA e deberanse respectar as indicación sinaladas. · Non poderán facer uso da sauna aquelas persoas que padezan problemas de hipertensión ou cardiopatías graves. · Aforo: En todo momento deberá respectarse o aforo máximo. Que na zona SPA é de 20 persoas e nas saunas é de 8 persoas por sauna. · Está totalmente prohibida a manipulación dos botóns de control da sauna. · Pola propia seguridade dos usuarios é moi importante que respecten os tempos máximos marcados; ben no circuíto que sigan ou ben se fan uso libre (nos carteis informativos de cada estación figuran as indicación, contraindicación e tempo máximo de uso). En calquera caso, por motivos de saúde, recomendase non exceder dos 45 minutos de uso da zona SPA. Estando prohibido superar os 60 minutos en calquera caso. · As persoas usuarias do SPA facilitaran a rotación das estacións non permitíndose a reserva das mesmas. · Por razóns de saúde, tampouco se recomenda o uso desta zona máis de 2 veces a semana, agás conte con indicacións específicas por parte do seu médico. · É importante un bo nivel de hidratación antes e despois dunha sesión de SPA. · Os vestiarios deben manterse en correctas condicións hixiénicas de utilización. · É obrigatorio o uso de chancletas para ducharse e circular polos vestiarios. · Está totalmente prohibido barbearse, depilarse ou realizar outras accións semellantes nos vestiarios. · Cada vestiario dispón de dúas zonas. En horario de grupos unha orientarase a grupos e outra para o uso libre. · A partir dos 8 anos os nenos e nenas terán que cambiarse no vestiario do seu sexo. · Non se pode comer no interior dos vestiarios. · Os papeis, pelos, compresas,… deberanse depositar nas súas correspondentes papeleiras ou colectores hixiénicos. · Non se pode introducir nos vestiarios obxectos de vidro. · Nos vestiarios existe unha zona seca (zona de armarios e aseos) e una zona mollada (zona de duchas). Por motivos de hixiene e limpeza dos vestiarios, deben respectarse escrupulosamente estas dúas zonas. Por elo é obrigatorio secarse na zona de duchas. Do mesmo xeito non se pode acceder a zona de duchas con calzado da rúa, só se poderá acceder con chanclas de piscina. · A dirección non se responsabiliza dos obxectos extraviados, subtraídos ou esquecidos nos vestiarios. Por elo recomendase non levar obxectos de valor á instalación e a utilización dos armarios. DUCHAS: Por consideración cos demais usuarios, deben manipularse con coidado e só durante o tempo necesario · Funcionan con cadeados. · Cada usuario deberá traer o seu cadeado, e é propietario e responsable do mesmo. · Os armarios non son persoais, polo que o finalizar o día todos os armarios deberán estar abertas e valeiras. · O finalizar o día procederase a apertura e baleirado de todos os armarios que se atopen pechados. De atopar algunha pertenza persoal, gardarase na sección de obxectos perdidos por un período máximo de 15 días, transcorrido dito prazo, considerarase abandonados. · Os armarios revisaranse ao finalizar o día. Os armarios non serán consideradas caixas de seguridade. A instalación non se fará cargo da perda ou subtracción do contido de ditos armarios. · Recoméndanse, para unha maior comodidade, o uso de cadeados de contrasinal. · Os armarios de tamaño dobre serán de uso preferente para as persoas de mobilidade reducida. Para procurar o mellor funcionamento e a maior coordinación establécense as seguintes normas para facilita-lo acceso de tódolos grupos a actividade: · Todos os colectivos que desexen acceder á instalación deberán solicitalo con anterioridade á dirección, non aceptando colectivos con un número inferior de 10 participantes. · Cada grupo debe facilitar unha lista coa relación de participantes e a súa idade. Así coma unha persoa de contacto. · O primeiro día levarase a cabo unha proba de nivel de dominio acuático para organizalos asistentes en grupos por niveis e idade. · A natación escolar enténdese como grupos organizados que asisten a instalación baixo o control dunha persoa supervisora e o pagamento realizase de xeito conxunto dende o ente organizador. A actividade desenvólvese de outubro a xuño. · A actividade infantil vai dirixida a nenos e nenas de entre 4 e 14 anos. · Indumentaria necesaria: bañador, chanclas e gorro. Recoméndase o uso de gafas. · Os nenos maiores de 8 anos non poderán ir con acompañante ós vestiarios, deben cambiarse sós. Accederán ós vestiarios 10´antes da actividade. · As persoas acompañantes dos nenos menores de 8 anos ou das persoas que necesitan axuda para cambiarse, entrarán con eles 10´ antes da súa quenda, ou cando o persoal de recepción así llelo indique. Deben abandonar os vestiarios cando o neno/a saia cara a piscina e poderán entrar de novo 45´despois, ao remate da actividade. · Nunca poderá haber máis dun acompañante por persoa usuaria menor de 7 anos, e tratarase, na medida do posible, que acceda o menor número de acompañantes. · Por motivos de hixiene, na zona de duchas é obrigatorio o uso de chanclas. Non podendo estar ninguén con calzado da rúa. · A instalación ten unha actividade continua, hai máis usuarios á mesma hora, polo tanto, débense respectar as zonas de paso e as indicacións do persoal da instalación, así coma os espazos reservados para os grupos. · Os acompañantes deben agardar nas zonas indicadas, nunca dentro dos vestiarios. · O obxectivo da actividade é educativo. Comezando polo uso correcto da instalación, orde e coidado da súa roupa, autonomía e independencia nas duchas, que aprendan a vestirse sós, a respectar os compañeiros, etc., a labor dos pais e dos monitores no aspecto hixiénico é de educación e control, non facer o traballo dos nenos. · Calquera comportamento antisocial ou problema que detectemos no grupo, comunicarémosllo o coordinador do grupo. Do mesmo xeito desexamos que nos fagades saber calquera suxestión ou problema que poda xurdir ou detectedes. · Non se poderán recuperar os días que non se acuda xa que os grupos e as quendas están pechadas. Cada neno ten que vir co seu grupo e figurar na lista deste. · As baixas e altas no colectivo haberá que comunicalas a na recepción da instalación antes do día 20 do mes anterior. · Para calquera consulta sobre o desenrolo da actividade ou seguimento do neno deben dirixirse ó coordinador. · Non poderá acudir a actividade ningún neno que padeza algunha enfermidade infecto-contaxiosa. · No espazo reservado para os grupos (zona de cambiadores) hai armarios que deben ser usados para deixala roupa, nunca se poderá deixar nos bancos e perchas. · O persoal da instalación mirará polo cumprimento destas normas e para solucionar calquera problema que poida xurdir, deben seguir as súas indicacións. Ante calquera dúbida ou suxestión pregamos nola fagan chegar para darlle resposta o antes posible. · A empresa xestora e o concello non se farán responsables da perda de obxectos na instalación. Existen armarios para gardar as pertenzas así coma un servizo de garda e custodia. · Forma de pago das taxas: O pago realizarase por anticipado, respectando a modalidade acordada. A persoa usuaria afirma coñecer a normativa de réxime interno da instalación no momento de firmar a súa inscrición e se compromete a respectala. o O persoal da instalación é o responsable de mirar polo cumprimento destas normas, calquera persoa que as incumpra poderá ser expulsado da instalación e, se é o caso, perderá a condición de abonado/a. Unha comisión composta por membros dos Concellos e da empresa concesionaria valorará a seu dereito a retornar a instalación. o As avarías, danos ou perdas que se xeren no material ou nas instalacións como consecuencia da desaxeitada ou neglixente utilización darán lugar á responsabilidade por parte do seu autor ou autores, que lles será esixida polo Concello de conformidade co procedemento legal e regulamentariamente establecido. Todo iso sen prexuízo da sanción administrativa que proceda. o Débese respectar a instalación. O feito de realizar un mal uso, ocasionar danos na instalación e/ou material, pode implicar a reposición dos mesmos e unha sanción a determinar desde a dirección e a comisión de seguimento. o O uso antihixiénico ou incorrecto da instalación pode ser motivo de expulsión e de perda da condición de persoa abonada. As infraccións poden ser: Calquera incumprimento das normas que poda prexudicar o correcto funcionamento da actividade da instalación de acordo co presente regulamento e que non merezan a consideración de infraccións graves. O trato incorrecto a outras persoas usuarias, ao persoal da instalación e ou faltas de respecto causando danos leves ao material e ou instalacións. As faltas leves serán sancionadas con apercibimento verbal ou escrito se é a primeira, de ser a segunda poderá ser motivo da perda da condición de abonado de 5 a 10 días. a) Calquera incumprimento das normas que podan prexudicar o correcto funcionamento dos apartados 4º, 5º, 6º, 7º e 8º ou se acumulen 3 faltas leves durante a mesma tempada. b) O insulto grave ou as ameazas a persoas usuarias ou empregadas da instalación. c) Causar danos graves de forma voluntaria á instalación, material ou mobiliario da instalación. d) A agresión física a outros usuarios ou empregados. e) O acceso ás instalacións sen a previa retirada de ticket ou utilización do abono correspondente. As faltas graves poderán ser sancionadas coa perda da condición de abonado de 15 a 30 días se é como consecuencia da acumulación de 3 faltas leves, e de 31 días a 3 meses de ser a segunda falta grave ambas referidas na mesma tempada. O persoal poderá indicar o abandono da instalación dando conta á dirección da instalación, e esta elevará a proposta de sanción á Alcaldía de Mugardos, previo ditame da Comisión de seguimento do Complexo acuático constituído polos concellos de Ares e Mugardos. a) A acumulación de 3 infraccións graves nunha mesma tempada. b) A agresión física a outras persoas usuarias ou empregadas. c) Causar danos moi graves de forma voluntaria á instalación, material ou mobiliario co que estea equipado a instalación. As faltas moi graves poderán ser sancionadas coa perda da condición de persoa abonada durante unha tempada completa. O persoal poderá indicar o abandono da instalación dando conta á dirección da instalación, e esta elevará a proposta de sanción á Alcaldía de Mugardos, previo ditame da Comisión de seguimento do Complexo acuático constituído polos concellos de Ares e Mugardos. Nos casos de reincidencia, a perda de condición de persoa abonada poderá se definitiva. O presente Regulamento entrará en vigor a partir da publicación do seu texto íntegro no Boletín Oficial da Provincia, será de aplicación a partir do día seguinte e permanecerá en vigor ata a súa modificación o derrogación expresa. Mugardos, 31 de maio de 2012 O alcalde Xosé Fernández Barcia